Pasai San Pedroko hilerriko portada erromaniko eta gotikoak

Pasai San Pedroko hilerriko portada erromaniko eta gotikoa Gipuzkoako Pasai San Pedro herriko hilerriaren sarreran dauden portada erromaniko eta gotiko bana dira. Gipuzkoako kultura ondasunak izendatuta daude eta Pasai San Pedro udalerriaren ondare-hondar historiko zaharrenak dira.

Historia 
Egun kanposantua dagoen lekuan jatorrizko San Pedro eliza zegoen leku berean dago. Eliza hau 1450. urtean eraiki zen eliztarren eskaeraren ondorioz, ordurarte Donostiako San Bizente elizakoak zirenak San Pedro Donostiako barruti bat izan baizen XIX. menderarte. Portada gotikoa 1457-1458 urte bitartean eraiki zuten. Eliza hau XVIII. mendearen lehenengo erdialdera suntsitu zuten eta bere elementuak aprobetxatuz beherago portuaren mailan dagoen San Pedro eliza 1774an eraiki zuten..

Erdi Aroan hildakoak elizan ehorzten ziren eta hau dirudi eliza suntsitu ostean lekua hilerri bihurtzeko arrazoia. Orduko elizako harearrizko horma landuak dira gaur eguneko hilerriko kanpo itxiturako hormak eta portadak, XII. eta XV. mendekoak, elizako ateak ziren.

Ezaugarriak 
Jatorrizko elizatik sarbide bezala erabiltzen den portada gotiko bat eta beste portada erromaniko bat baino ez dira geratzen. Portada erromanikoa hormatuta dago lau arkiboltek osatzen dute. Arkuak kapitel moduko kolometatik jaiotzen dira. Hilerrian sartzeko erabiltzen den portada gotikoaren arku zorrotzak hiru arkibolta ditu. Barruko bi arkuetako giltzarrietan erliebean zehaztasunak zeuden, bat desagertu bada ere. Portada hareharri-harlanduzko horma irregular samar batean sartuta dago.

Erreferentziak

Kanpo estekak 

 Portada erromanikoaren 1976ko argazkia: Garai bateko Pasai San Pedroko elizaren hormaturiko portada erromanikoa
 Portada gotikoaren 1976ko argazkia: Garai bateko Pasai San Pedroko elizaren hormaturiko portada erromanikoa

Pasai San Pedroko Alde Zaharra
Pasai San Pedroko eraikinak
Euskal Herriko arkitektura erromanikoa
Euskal Herriko arkitektura gotikoa
Gipuzkoako Kultura Ondasunak
XII. mendean amaitutako eraikinak
XV. mendean amaitutako eraikinak